id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id id id ms ms ms ms ms ms id id id ms id ms id ms id ms id ms en ms ms ms id id ms ms id id id ms id ms ms ms ms id ms ms id ms ms ms id id id id id ja id id ms ms id id id en ms ms en en en en en id id ms id ms en id id jv ms id id it es id id en id ms ms ms ms ms ms
Produk Pemutihan Gigi Untuk Senyuman Berseri, Ambil Tahu Risiko Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Perlu Ke Buat Rawatan Pemutihan Gigi? Sebelum Itu, Ambil Tahu Risikonya Dahulu
Ditulis oleh Ahmad Farid Disemak pada 15/04/2021
Disemak secara perubatan oleh Dr. Gabriel Tang Pei Yung
Pernahkah anda terfikir untuk melakukan pemutihan gigi menggunakan produk untuk mendapatkan gigi yang sihat, cantik dan menawan? Walau bagaimanapun, penggunaan produk pemutihan gigi kadangkala akan membawa lebih banyak keburukan daripada kebaikan.
Jarang ada orang yang kisah tentang gigi masing-masing. Malah kebiasaannya, kita tidak terlalu memikirkan mengenai gigi kita. Kita hanya terus makan dan minum tanpa menyedari bahawa kita membentuk tabiat yang boleh memberikan risiko kepada kesihatan gigi.
Baca lebih lanjut tentang Kesihatan Mulut di sini.
Bagaimana gigi boleh mengalami perubahan warna?
Secara umumnya, terdapat dua faktor utama perubahan warna gigi. Iaitu perubahan warna ekstrinsik dan intrinsik.
Perubahan warna ekstrinsik adalah apabila makanan, minuman, atau amalan merokok mengotorkan gigi anda. Kopi, teh, wain merah, makanan yang mempunyai pewarna, dan tembakau boleh menyumbang kepada jenis pewarnaan ini.
Noda ini menjejaskan bahagian luar gigi anda. Perubahan warna ekstrinsik boleh dirawat dengan menggunakan ubat gigi pemutih yang mensasarkan noda luar gigi.
Perubahan warna intrinsik adalah disebabakan faktor dari dalam gigi.
Anda mungkin mengalami perubahan warna disebabkan oleh penggunaan ubat, penyakit ketika zaman kanak-kanak, jangkitan, trauma gigi, atau penuaan. Perubahan warna intrinsik mungkin perlu diputihkan secara profesional untuk mendapatkan tahap keputihan gigi yang sama, atau lebih baik.
Keinginan untuk mendapatkan gigi yang putih dan menawan mendorong sesetengah individu untuk melakukan pemutihan gigi. Walau bagaimanapun, adakah ia selamat dan perlu?
Jika ia selamat, bagaimanakan prosedur atau kaedah yang digunakan? Adakah pemutihan gigi mempunyai sebarang kesan jangka panjang terhadap prestasi gigi anda? Jika anda ingin menjadikannya lebih cerah dan lebih putih, anda sebenarnya boleh melakukannya dengan selamat.
Pilihan produk pemutihan gigi
Terdapat banyak kaedah dan produk yang tersedia untuk memutihkan gigi. Anda mungkin keliru mengenai apa yang hendak digunakan dan jenis produk yang selamat. Terdapat tiga kategori umum kaedah pemutihan, iaitu:
dilakukan oleh doktor gigi
yang diberikan oleh doktor gigi untuk digunakan di rumah
yang diperolehi di kaunter farmasi atau dilakukan di rumah tanpa pengawasan doktor gigi
Anda boleh memilih kaedah tertentu untuk pemutihan gigi berdasarkan satu atau lebih faktor, termasuklah:
jenis perubahan warna yang anda miliki
kos yang terlibat dalam rawatan
umur anda (ini berkaitan dengan kanak-kanak)
sejarah pergigian anda, termasuk tampalan dan crowning
Anda perlu berbincang mengenai kaedah pemutihan dengan doktor gigi sebelum anda mencuba. Doktor gigi boleh mengesyorkan pelan rawatan yang paling sesuai untuk keperluan anda.
Anda mungkin akan membincangkan beberapa pendekatan yang berbeza untuk memutihkan gigi.
Perlu diingat, masa yang diperlukan untuk memutihkan gigi anda bergantung kepada jenis perubahan warna yang anda miliki dan kaedah yang anda gunakan untuk memutihkan gigi anda.
Produk pemutihan gigi yang boleh didapati di farmasi
Ubat gigi pemutih tidak menggunakan carbamide peroxide. Sebaliknya, ubat gigi ini mensasarkan permukaan gigi anda dengan pelbagai bahan, termasuk abrasive dan bahan kimia blue covarine.
Ia mungkin mengambil masa yang lebih lama untuk ubat gigi tersebut memberikan kesan, tetapi ubat gigi yang mengandungi blue covarine mungkin berkesan selepas dengan hanya satu kali berusan kerana bahan kimia tersebut menjadikan gigi anda kelihatan lebih putih.
Anda juga boleh membeli jalur pemutih di farmasi untuk gigi anda. Jalur ini mengandungi jumlah hidrogen peroksida yang lebih kecil berbanding daripada produk profesional.
Anda boleh menggunakannya sebanyak satu atau dua kali sehari keatas gigi anda untuk tempoh masa yang ditetapkan seperti yang ditunjukkan oleh pengilang.
Terdapat pelbagai produk jalur pemutih yang boleh didapati, setiap satu dengan kepekatan agen pemutihan yang berbeza-beza.
Benarkah produk pemutihan gigi boleh merosakkan lapisan dentin gigi?
Walaupun produk-produk pemutih gigi (teeth whitening) boleh membuat senyuman lebih menarik, penyelidikan terbaharu menunjukkan bahawa produk-produk tersebut mungkin juga menyebabkan gigi menjadi tidak sihat.
Dalam tiga penyelidikan baharu yang dilaksanakan, penyelidik mendapati bahawa hidrogen peroksida, bahan aktif dalam jalur pemutih (whitening strips), iaitu salah satu produk pemutih gigi yang boleh diperoleh daripada kaunter, boleh merosakkan tisu dentin yang kaya dengan protein yang terdapat di bawah enamel pelindung gigi.
Penyelidikan yang dilaksanakan di makmal Kelly Keenan, profesor madya dalam bidang kimia di Stockton University di New Jersey, dibentangkan di mesyuarat tahunan the American Society for Biochemistry and Molecular Biology semasa mesyuarat 2019 Experimental Biology yang akan diadakan pada April 6 – 9 di Orlando, Florida.
Gigi diperbuat daripada tiga lapisan: enamel gigi luar, lapisan dentin yang mendasari dan tisu penghubung yang menghubungkan akar ke gusi. Kebanyakan kajian jalur pemutihan telah memberi tumpuan kepada enamel gigi, yang mengandungi sedikit protein.
Pasukan penyelidikan Keenan memberi tumpuan kepada lapisan dentin, yang membentuk kebanyakan gigi dan mempunyai tahap protein yang tinggi, yang kebanyakannya adalah kolagen.
Hidrogen peroksida dan gigi
Ia terbukti bahawa hidrogen peroksida boleh menembusi enamel dan dentin. Penyelidikan sebelum ini oleh para penyelidik menunjukkan bahawa kolagen dalam lapisan dentin berkurangan apabila gigi dirawat dengan jalur pemutihan.
Pasukan penyelidik cuba mengenalpasti lagi apa yang dilakukan oleh hidrogen peroksida kepada kolagen dan mereka menggunakan keseluruhan bahagian gigi untuk tujuan kajian dan menumpukan pada kesan hidrogen peroksida terhadap protein.
Dalam penyelidikan baharu yang dijalankan, pasukan penyelidik menunjukkan bahawa protein utama dalam dentin ditukarkan kepada serpihan yang lebih kecil apabila dirawat dengan menggunakan hidrogen peroksida.
Dalam eksperimen tambahan, mereka merawat kolagen tulen dengan menggunakan hidrogen peroksida dan kemudiannya menganalisis protein menggunakan teknik makmal elektroforesis gel yang membolehkan protein untuk divisualisasikan.
Berdasarkan eksperimen tersebut, keputusan penyelidikan mereka menunjukkan bahawa rawatan dengan kepekatan hidrogen peroksida sama seperti yang terdapat dalam jalur pemutihan cukup untuk menghilangkan protein kolagen yang asal, yang mungkin disebabkan oleh pembentukan banyak serpihan yang lebih kecil.
Para penyelidik turut menyatakan bahawa eksperimen mereka tidak menunjukkan sama ada kolagen dan protein lain dalam gigi boleh diperbaharui, oleh itu tidak diketahui jika kerosakan gigi tersebut bersifat kekal atau tidak kekal.
Anda mungkin berkeinginan untuk memiliki gigi yang cantik, putih dan sihat, tetapi anda juga perlu memikirkan kesan sampingan yang mungkin ingin anda hindari.
Walau bagaimanapun, kesemua rawatan pemutihan adalah selamat dan pastikan anda mendapatkan rawatan daripada doktor bertauliah dan menggunakan produk yang diakui keberkesanannya di kaunter farmasi.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Caring For Your Teeth And Gums. http://www.webmd.com/oral-health/teeth-and-gum-care#1. Accessed April 02, 2017.
Taking Care Of Your Teeth. http://kidshealth.org/en/kids/teeth-care.html. Acccessed April 02, 2017.
How to take care of your teeth and gums. http://www.medicalnewstoday.com/articles/298531.php. Accessed April 02, 2017.
Caring For My Teeth. https://www.dentalhealth.org/tell-me-about/topic/caring-for-teeth/caring-for-my-teeth. Accessed April 02, 2017.
Ini 7 Tip Jaga Berus Gigi, Salah Satunya Kena Rendam Dalam Cecair Pengkumur Mulut!
Kajian Kata Berkumur Guna Minyak Kelapa Boleh Putihkan Gigi & Elok Untuk Mulut, Betul Ke?
Ditulis oleh Ahmad Farid Disemak pada 15/04/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.